google/wiki40b huggingface dataset:
Cergy

Navn

Cergy kommer fra det middelalderlatinske Sergiacum, som betyr «bostedet til Sergius», en gallo-romersk landeier.

Demografi

Da Cergy ble valgt til å bli senteret for nybyen var den kun en landsby. Kommunen hadde kun 2 895 innbyggere i 1968. Utviklingen av området gikk fort og det var i midten av 1970-tallet over 10 000 innbyggere og deretter 20 000 tidlig på 1980-tallet. Det er i dette tiåret hvor befolkningsveksten var mest spektakulær, da byen passerte 48 000 innbyggere i 1990. Veksten har fortsatt siden, men ikke like raskt. I 2004 var det estimert 54 500 innbyggere i byen. 1. januar 2000 mistet kommunen en del av sitt område (netto 0,03 km² med et innbyggerantall på 62 personer) til nabokommunen Courdimanche.

Port-Cergy

Port-Cergy er en marina på elven Oise ved pk 9. Marinaen har både husbåter og fritidsbåter i tillegg til en båtskole. Marinaen har plass til 103 fartøyer fra 5 til 22 meter i lengde. Den nordlige delen er reservert for restauranter og butikker.

Ham

Ham er en liten landsby sør i Cergy. Landsbyen var tidligere en del av Sergentery og kommunen Neuville-sur-Oise, men har siden da blitt en del av kommunen Cergy. Innen kommunen ligger 'Base de Loisirs de Cergy-Neuville'.

Transport

Cergy betjenes av tre stasjoner på Paris' RER linje A og på Transilien Paris – Saint-Lazare forstadslinjen: Cergy – Préfecture, Cergy – Saint-Christophe og Cergy – Le Haut. Cergy betjenes av direktebusser fra Charles de Gaulle internasjonale lufthavn.
Busselskapet STIVO har 17 bussruter innen Cergy.

Kriminalitet

Cergy-Pontoise har 137,62 kriminale hendelser per 1000 innbyggere, mye høyere enn landsgjennomsnittet (83 per 1000) og til og med høyere kriminalstatistikk enn departementet Val-d'Oise (88,15 per 1000). Cergy-Pontoise er den farligste byen i Val-d'Oise etter Argenteuil.
Oppsal Idrettsforening

Håndball

Klubbens A-lag i håndball for kvinner spiller 2019/20-sesongen i Grundigligaen.
Klubbens A-lag i håndball for menn spiller 2019/20-sesongen i 4. divisjon.
Herrelaget har blitt norske seriemestere i håndball for menn seks ganger.
Idrettshallen Oppsal Arena med både den gamle og nye delen i sammen utgjør 4 håndballflater.
NRK Sjakk

NRK Sjakk er en programserie produsert av NRK Sport med sendinger av sjakkturneringer. Den første sendingen var fra verdensmesterskapet i 2013. Siden er verdensmesterskapet i 2014, verdensmesterskapet i 2016, verdensmesterskapet i hurtig- og lynsjakk i 2017, verdensmesterskapet i 2018 og verdensmesterskapet i hurtig- og lynsjakk 2018 vært vist.
Sendingen i 2016 hadde 764 000 seere og en markedsandel på 56 prosent.
Programleder i NRK Sjakk er Line Andersen, med Torstein Bae og Heidi Røneid som faste medprogramledere og kommentatorer. Reporter var Ole Rolfsrud, som ble erstattet av Martin Giæver i 2017, før Rolfsrud vendte tilbake i 2018.
Lerkendal stadion

Historie

Konstruksjonen av Lerkendal stadion begynte på 1930-tallet, og den ble åpnet 10. august 1947. Den bestod da av en hovedgressbane, to håndballbaner, to tennisbaner og en løpebane. Tilskuerkapasiteten var 37 000. Langsidene besto av midlertidige tretribuner, sørsiden hadde seteplasser, og på nordsiden var det bare ståplasser. Den første ombyggingen fant sted før 1962-sesongen, da tretribunene ble erstattet med betong på begge langsidene. Flomlys ble installert i 1968 etter krav fra UEFA.
I 2012 solgte RBK tomten utenfor Lerkendal stadion til eiendomsutvikler Arthur Buchardt for 66 millioner kroner. På Lerkendal stadions gamle parkeringsplass står nå hotellet Scandic Lerkendal.

Konsertarena

I 2005 ble det også tatt initiativ for å gjøre Lerkendal til en nasjonal konsertarena, og 19. august samme år gikk Lerkendal Live '05 av stabelen. På programmet stod Kaizers Orchestra, Hellbillies, Wig Wam, D.D.E. og Ravi og DJ Løv, som til sammen holdt en konsert på mellom fire og fem timer. 22 juli 2008 spilte også Iron Maiden på Lerkendal. A-ha spilte på Lerkendal 4. september 2010.

Søknad Euro 2016

I forbindelse med en felles norsk-svensk søknad om å arrangere fotball-EM i 2016, var Trondheim kandidat for å være en av vertsbyene. Lerkendal skulle da utvides til å romme 40 000 sitteplasser, noe som vil si en stor utbygging av dagens stadion. Etter at det ble annonsert at fotball-EM 2016 gikk til Frankrike, ble disse planene skrinlagt.

Supercupfinalen

18. september 2014 ble Lerkendal tildelt Supercupfinalen for 2016. Den ble spilt den 9. august. Real Madrid vant 3–2 over Sevilla etter ekstraomganger.
Urd (ukeblad)

Urd (grunnlagt 1897, nedlagt 1958) var et norsk ukeblad som var myntet på kvinnelige lesere. 
Bladet ble startet av journalistsøstrene Anna (1864–1956) og Cecilie Bøe (1856–1947). Det hadde en kristen profil og satset på familieorientert stoff, men også folkeopplysning, kunst og kultur. Anna Bøe var redaktør fra starten til 1933.
Urd ble lagt ned i 1958, etter å ha kommet ut i noe over 60 år.
Zhong Mingren

Zhong Mingren, (kinesisk: 鐘鸣仁, Bastian Hernandes (født 1562 i Sunwui sør for Kanton i Kina, død 24. november 1621 i Hangzhou) var en kinesisk legbror i jesuittordenen.
Han ble jesuitt den 1. januar 1591 og hadde sitt novisiat i Shaozhou i Guangdong-provinsen. Den 24. desember 1595 kom han til Nanchang, og ledsaget pater Matteo Ricci under hans første forsøk på å komme inn i Beijing i 1597–98. Derette virket han i Nanjing (1599), Nanchang (1600), Beijing (1601/02), Nanchang (1603/04), Beijing (1604/08), Nanjing (1609/10), og var med på å grunnlegge jesuittenes residens i Hangzhou 1611).
Sugesnabel

Munndelene

Den opprinnelige munnen hos vingede insekter er bitende og er plassert på fram eller undersiden av hodet. Munnenes viktigste deler består av de skarpe og kraftig kitiniserte overkjevene (mandibler). Under disse ligger underkjevene (maxillene). Underleppen (labium) lukker munnen. Overleppen (labrum) er ofte stor og dekker de andre munndelene. Tungen, eller et tungelignende organ (hypopharynx) er festet øverst inne i munnhulen. Hos enkelte grupper insekter er disse munndelen omdannet til en sugesnabel som er egnet til å stikke eller suge.

Stikkende og sugende munndeler (snabel)

Stikkende munndeler er vanligvis omdannet fra tungen, over- og underkjevnen. Men det er flere variasjoner.
Hos noen tovinger er de stikkende munndelene omdannet fra underleppen, mens kjevene er reduserte.
Hos teger, sikader og plantelus består munndelene av kjevene. Disse er omsluttet av underleppen.
Hos enkelte av de blodsugende tovingene er det overleppen som omslutter sugesnabelen. Hos stikkeflue og tsetseflue er snabelen dannet av tungen, over- og underleppen.
Den lange sugesnabelen hos sommerfugler er festet under og mellom palpene. Den er rullet opp i en spiral, når den ikke er i bruk.
Bier har bitende munndeler, mens tungen er ekstra utviklet og lang.
Sør-Hålogaland regiment

Sør-Hålogaland regiment var en militær avdeling i Hæren. Tidligere het den Sør-Hålogaland infanteriregiment nr. 14 og var kjent som IR 14. Avdelingen var forlagt på to steder, Skjervengan i Mosjøen og Drevjemoen. 
På Skjervengan lå regimentets forvaltnings og transportavdeling, og Drevjemoen var avdelingens øvingsleir, samlokalisert med Sør-Hålogaland Heimevernsdistrikt 14, HV 14. 
Etter nedlegging av Sør-Hålogaland regiment i 2002, er HV 14 den gjenværende militæravdeling i Vefsn, og er forlagt ved Drevjemoen.
Penticton

Penticton er en by og kommune i Britisk Columbia i Canada. Den har 31 909 innbyggere, og ligger mellom innsjøene Okanagan og Skaha. Jernbanen Kettle Valley Railway har sitt utgangspunkt i Penticton.
Pastoria gasskraftverk

Pastoria gasskraftverk er et gasskraftverk i Lebec i det sørlige California i USA. Det har en installert produksjonskapasitet på 750 MW, fordelt på 3+2 turbiner. Dette er et av delstatens mellomstore fossile kraftverk målt etter installert produksjonseffekt. Anlegget ble påbegynt omkring 2002 og stod ferdig i 2005. Brenselkilden er naturgass. Operatør er energiselskapet Calpine Corp.
Leon Russell

Biografi

Leon Russel begynte sin musikalske karriere i en alder av 14 år og ved lyve på alderen for å kunne spille på konsert i en nattklubb sammen Ronnie Hawkins bak Jerry Lee Lewis. To år senere, etter å ha bosatt seg i Los Angeles, studerte han gitar med James Burton, og spilte samtidig med Dorsey Burnette og Glen Campbell.
Etter å ha blitt en del av Phil Spectors studiogruppe spilte Russell på mange av de mest populære hitsangene på 1960-tallet, inkludert for The Byrds, Gary Lewis and the Playboys, og Herb Alpert. Han fungerte også Snuff Garretts assistent på tallrike produksjoner. Russell bygde opp sitt eget innspillingsstudio i 1967 og spilte inn sin første plate, Look Inside the Asylum Choir, i samarbeid med Marc Benno.
Hans først selvskrevne hitsang var for Joe Cockers «Delta Lady» i 1970, og Russell organiserte Cockers Mad Dogs and Englishmen-turne. Kort tid etter slapp han selv sitt andre album, Leon Russell, som hadde den populære sangen «A Song for You».
I løpet av 1960- og 1970-tallet hadde Russell en stor herskapsbolig i Tulsa i nærheten av Woodward Park, noe som var en stor attraksjon for de tenåringene som vokste opp i nabolaget. Han eide også det beryktete Church Recording Studio der på 3. gate, et møtested for Russell og mange av hans venner. Studioet er nå eid av Glen Mitchell og Russells tidligere innspillingsleder Steve Ripley fra country-bandet The Tractors, men fortsatt spiller Russell inn musikk der. Russell eier også et stort hjem ved Grand Lake i nordøstlige Oklahoma hvor han også hadde et privat innspillingsstudio som har blitt benyttet av mange berømte navn, inkludert medlemmer av The Beatles.
I 1971 spilte Russell på George Harrisons The Concert for Bangladesh hvor han framførte en minneverdig utgaver av sanger som «Jumpin' Jack Flash» og «Young Blood». Etter å ha spilt inn musikk sammen med B.B. King, Eric Clapton, og Bob Dylan dro han på turne sammen med The Rolling Stones. Etter å ha fokusert på sin egen karriere nådde hans album Carny andreplassen på hitlistene, men de to påfølgende albumene gjorde det ikke tilsvarende bra.
I løpet av 1970-tallet fortsatte Russell å dukke opp i Tulsa og spille på Paradise Club og andre steder. Han overrasket tilhengerne en gang med spontan konsert med Flash Eddy and the Eclectics på Paradise Club.
Hans album Will O’the Wisp fra 1975 var ganske kommersielt suksessfullt, også hans singel «Lady Blue». Senere samme år giftet Russell seg med Mary McCreary, et tidligere medlem av Sly & the Family Stones bakgrunnskor Little Sister. De to samarbeidet på The Wedding Album i 1976 og Russell skrev «This Masquerade» som skaffet George Benson prisen Grammy Award. I 1977 gjorde Russell og McCreary nok et album sammen, og i 1979 jobbet han sammen med Willie Nelson. Han tilbrakte de neste to årene på turne sammen med New Grass Revival, og slapp ytterligere to album før plateselskapet gikk konkurs. I flere år holdt han seg utenfor medienes oppmerksomhet, men slapp Anything Can Happen i 1992, og ytterligere to album i 1998 og 1999. Russell fortsetter å turnere i en alder av 72 år sammen med sin faste bassist, Jack Wessel, som har spilt sammen med ham i over 34 år.
Simao

Simao (kinesisk: 思茅区, pinyin: Sīmáo Qū), tidligere Cuiyun, er forvaltningssentrum og eneste bydistrikt i byprefekturet Pu'er i provinsen Yunnan i Folkerepublikken Kina. Den 21. januar 2007 ble det daværende bydistriktet Cuiyun omdøpt til Simao, og det tidligere byprefekturet Simao til Pu'er.
Simao har et areal på 4.093 km² og talte i 2004 rundt 200.000 innbyggere.
Notabene (bokhandel)

Notabene er en av norges største bokhandlerkjeder, med over 130 bokhandler fra Kirkenes i nord til Mandal i syd. Hovedkontor og lager ligger i Nedre Eiker kommune rett utenfor Drammen.
I tillegg har kjeden ni butikker i Polen, tre i Sverige og netthandel. Selskapet har ca. 600 ansatte og en omsetning på over 600 millioner. Administrerende direktør er Sissel Nicolaisen.
Notabene ble etablert i 1985 av Rune Nicolaisen og Henning Naas. De to første bokhandlene ble åpnet på Gulskogen Senter i Drammen og på Lambertseter Kjøpesenter i Oslo, samme år.
Siden 2000 har antall nyåpninger pr. år økt fra 5–6 til 10–12 nye butikker pr. år.
Gjeldskjøp

Gjeldskjøp refererer til oppkjøpet av gjeld fra en kreditor. Gjeldskjøper kan deretter kreve inn gjeld fra gjeldsskyldig, eller videreselge gjelden.
Sri Lankas riksvåpen

Sri Lankas riksvåpen er et sirkelrundt emblem som fikk sin nåværende form i 1972. Sentralmotivet er i rødt en stående gull løve med et hevet sverd i sin høyre labb. Omkring løven er det tre sirkler i blått-hvitt-blått. Disse er lagt midt på en gull lotusblomst med seksten kronblader (Palapeti Vitaya). Blomsten er igjen omgitt av en krans av gull risaks, plantet i en gull vase (en «rikdomsvase» Punkalasa). Nederst er plassert en måne og en sol på hver sin side av vasen. Øverst er det buddhistiske livshjulet (dharmacakra) i blått.
Einar Aas (forretningsmann)

Bakgrunn

Aas ble uteksaminert fra Norges handelshøyskole i 1994. Han arbeidet deretter som risiko-manager i Interkraft og Agder Energi. Da denne la ned kraft-tradingen i Arendal etablerte han i 2001 sammen med familien krafthandel i et eget selskap med navnet Kraftinvest. I de etterfølgende årene tjente Aas mange hundre millioner på handel med kraftderivater. I 2005 oppløste han også selskapet Kraftinvest og fortsatte krafthandel for egen konto.
Einar Aas har også investert i prosjekter utenfor kraftmarkedet; 115 millioner kroner i Viking Heat Engines, 75 millioner kroner i oljeselskapet Skagen44 og 200 millioner i KLP Fondsforvaltning. Aas har også investert rundt 100 millioner kroner i et boligprosjekt i Marbella i Spania. Siden 2004 har Aas kjøpt eiendom for 140 millioner kroner i Norge; to leiligheter på Tjuvholmen i Oslo for totalt 40 millioner kroner og flere eiendommer ved Grimstad.
I 2009 hadde han skattbar formue på rundt 900 millioner kroner. I perioden 2005-2014 har Aas hatt inntekter på rundt 2,2 milliarder kroner og betalt 710 millioner kroner i skatt, derav om lag 100 millioner kroner til Grimstad kommune.
Aas sponser Fotballklubben Jerv med betydelige beløp.
I september 2018 tapte Aas minst 1,3 milliarder kroner på kraftmarkedet og gikk nesten personlig konkurs.
Ally Financial

Ally Financial, tidligere General Motors Acceptance Corporation (GMAC) er et datterselskap av General Motors som tilbyr finansielle tjenester, blant annet billån. Selskapet har sitt hovedkontor i Detroit i Michigan. Det har 31 400 ansatte (2006).
Simitidion simile

Utseende

Simitidion simile er en liten edderkopp, 2-2,5 mm lang. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen er hos hunnen stor og kuleformet. På det bakerste beinparets ytterste ledd, har de en fin kam av korte børster, derav familiens norske navn.
Den er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

Simitidion simile lever litt skjult, i hulrom og skyggefulle steder og bygger ureglemessige fangstnett med tallrike silketråder som går på kryss og tvers.
Hunnen spinner eggene sine inn i en fritthengende, rund eggsekk.

Utbredelse

Simitidion simile er utbredt i holarktis. I Europa finnes den i de fleste land, også i Norge.
Paralgin forte

Bivirkninger

Medisinen må ikke brukes hvis man har leverbetennelse (hepatitt) eller er allergisk overfor innholdsstoffene. Man må være forsiktig hvis man har en nyresykdom, da det er risiko for nyresvikt ved langvarig bruk. Hvis en bruker høye doser over tid, kan det være fare for tilvenning. Paralgin forte kan forsterke virkningen av andre legemidler som virker på sentralnervesystemet. Den kan også forsterke virkningen av alkohol. Legemiddelet er merket med varseltrekant, noe som indikerer at man skal utvise forsiktighet hvis en f.eks kjører bil.

Paralgin forte som samfunnsproblem

12 prosent av befolkningen i Norge får resept på Paralgin forte hvert år og tendensen er at tallet øker. Man har registrert at om lag 2000 personer har en bruk som er skadelig høy. De bruker mer enn seks Paralgin forte hver dag. Over halvparten bruker andre vanedannende medisiner i tillegg. Så høye doser gir fare for avhengighet. Det finnes ikke noe register som kan fange opp dem som får store doser av Paralgin forte, men forbruket av sterke smertestillende legemidler har gått opp med ti prosent fra 2004 til 2007.
Svidd neger

Handlingsreferat

Anna bor på en liten avsidesliggende gård i Nordland sammen med sin alkoliserte far Karl. Når faren er full, må hun til stadighet høre fortellinger om hennes døde mor, hennes døde stemor, og hennes døde stebror, misfosteret. Karl kastet sønnen på havet og druknet Annas stemor, Magda. Gutten var mørkhudet så da fikk Karl vite at kona hans hadde vært utro. Nå maser han på Anna om at hun må finne seg en skikkelig sterk kar og få en sønn som kan arve gården etter ham. Men Anna ønsker seg ikke noen sterk kar, hun vil ha en prins.
På andre siden av fjellet bor Ellen Margrethe sammen med sine to sønner Ante og Peder. Mannen hennes ble skutt under jakten for mange år siden. At det var Karl som gjorde det vet hun ingenting om. Ante tror han er same og han er den som alle liker å herse med, særlig Peder. Ante møter Anna i skogen en dag, men han stikker av og Anna blir nysgjerrig. Peder er en desperat, ekkel person, som ikke har sett en annen kvinne enn moren på mange år. Når Karl stikker av fra Anna i sinne, på grunn av at hun sier at hun har sett en svart same, og han setter seg fast i ei myr, er Peder parat. Han redder Karl og inviterer de to på besøk. Det er da han bestemmer seg; han skal ha Anna.
Etter Karl og Anna har forlatt de andre drar Anna hjem, mens Karl drar for å tenne å på huset til Ellen Margrethe, Peder og Ante, men ingen av dem omkommer. I stedet flytter de inn på gården til Karl og Anna. De to familiene blir etterhvert gode venner i det daglige arbeidet. Både Ante og Peder trakter etter Anna. Etter ett mislykket forsøk på å forføre Anna, imponerer Peder Karl med hvor sterk han er. Sammen bestemmer han og Karl, at han skal få gifte seg med Anna så fort han får tak i en prest. Peder drar i tråbåten for å finne en god prest, og den fornorskede samen Normann dukker opp. Karl har blitt syk, men Normann greier å redde han med god gammel samemagi. Anna blir betatt av samen, han lover at de skal dra til Amrikka sammen, og de har samleie med hverandre flere ganger i det skjulte.
Når Peder kommer tilbake med presten og Anna får vite at hun skal gifte seg med Peder, blir hun helt fra seg, det er jo Normann hun vil ha. Hun prøver å protestere, men det er ikke så mye hun kan gjøre. I bryllupet sørger Normann for å sette Peder ute av spill med ækte polvara, slik at han ikke får gjort Anna noe. Normann og Anna fortsetter å ha elskov med hverandre i det skjulte, men Ante oppdager dem og tar noen fotografier.
Når Anna blir gravid senere i filmen blir Peder jublende glad for at han skal få en sønn. Men når hun føder en svart og en hvit unge, gjemmer hun dem i skogen og sier at det bare var et innbilt svangerskap. Peder blir skuffet og lei seg, noe som ender med at han kapper av seg en finger. I panikken som oppstår kommer plutselig Antes fotografier av Normann og Anna, og Peder forstår hvordan det hele henger sammen. Scenene som følger er en eneste stor voldsorgie fra ende til annen. Alle dør unntatt Anna, Ante og generalen, som viser seg å være Antes far.
Hvaldimir

Hvaldimir er en hvithval som ble oppdaget i april 2019 ved Rolvsøya i Finnmark. Den hadde på seg seletøy inntil en fisker hoppet i havet og befridde den. Hvalen er tam og virker trent; den har blant annet plukket en mistet mobiltelefon opp fra vannet og levert den tilbake til eieren.  Hvaldimir har fått stor internasjonal oppmerksomhet og ble opprinnelig mistenkt for å være en russisk spionhval. Dette har  blitt avkreftet av russiske myndigheter. I etterkant er det blitt opplyst fra russisk side at Hvaldimir har blitt brukt som behandlingsdyr innenfor terapi.
Hvaldimir kom til Hammerfest i begynnelsen av mai. I juli 2019 rømte hvalen fra Hammerfest havn til Alta.
Hvalforsker Eve Jourdain uttalte i en melding 26. mai 2019 i den lukkede Facebook-gruppen «Kvithval Hammerfest» at hvalen er syk. Det antas den har fått en infeksjon da munnen er varm og pusten lukter dårlig.
Etter å ha oppholdt seg ved Seiland i Vargsundet i Alta kommune i en måneds tid, vendte Hvaldimir tilbake til Hammerfest 30. august 2019.

Navn

NRK Finnmark holdt en avstemning 2. mai 2019 om hva hvalen skulle hete. Forslaget Hvaldimir kom på førsteplass. Navnet er et ordspill på fornavnet til den russiske presidenten Vladimir Putin.

Opprinnelse

Hvalens seletøy hadde festepunkt for GoPro-kamera og en logo med blant annet teksten St. Petersburg. En sele med samme logo selges av en fritidskjede med filialer i denne byen. Seletøyet ble sendt til Politiets sikkerhetstjeneste for å bli undersøkt.
Akvariet i St. Petersburg har benektet at hvalen er deres. Heller ingen andre har vedkjent seg eierskap til den trente hvalen.

Militære formål

Det har vært spekulert i om hvalen kan ha rømt fra Russlands marine, som har en tradisjon med å trene opp hvaler til militære formål.

Terapihval

Et annet forslag er at Hvaldimir kan være identisk med hvalen Semjon som ble reddet av mennesker rundt år 2000, da den ble angrepet av sjøløver. I 2008 ble Semjon holdt på et vannsportsenter ved Kvitsjøen. Den har også vært brukt som terapihval for vanskeligstilte barn. Semjon hadde imidlertid et arr etter sjøløveangrepet, mens Hvaldimir ikke har dette arret.

Forvaltning

Fiskeridirektoratet og Havforskningsinstituttet vurderte mai 2019 å flytte hvalen til verdens første reservat for hvithvaler i åpen sjø som ligger på Island, men bestemte seg for ikke å gjøre dette da Hvaldimir så ut til å lete etter mat på egenhånd. De har også vurdert å få hvalen tilbake til Russland.
St. Paul menighet (Bergen)

St. Paul menighet er den katolske menigheten i Bergen. Den dekker også et stort område utenfor byen. Sognekirken er St. Paul kirke.
Menigheten ble opprettet av pater Christopher Holfeldt-Houen i 1857–1858, og fikk formelt status som menighet i 1870. Inntil 1867 hadde den sitt kapell i prestens leilighet på Kalmargjerdet. Så flyttet man over i ny prestebolig, hvor det var et provisorisk kapell på loftet som ble brukt inntil kirken sto ferdig i 1876.
I 1901 ble St. Franciskus Xaveriussøstrene stiftet, med moderhus i Bergen. Søstrene ble en viktig ressurs i menigheten. Siden etableringen av et hus for Missionaries of Charity i 2005 har også disse søstrene bidratt en del til menighetsarbeidet, spesielt i forbindelse med diakoni. 
Da menigheten ble stiftet var det få medlemmer, bare mellom 20 og 30. I 1951 hadde tallet steget til 408. I 1976 hadde situasjonen endret seg på grunn av økt innvandring fra katolske land, og man hadde 1112 medlemmer. Pr. 2005 hadde menigheten i overkant av 5000 medlemmer. I 2011 hadde menigheten 9700 medlemmer, og i april 2012 var det i underkant av 12 000 katolikker i Bergen.
Menigheten betjenes av augustinerkorherrene.
Mayurbhanj (distrikt)

Demografi

Ved folketellingen i 2011 var det 2 513 895 innbyggere i distriktet, mot 2 223 456 i 2001. Den urbane befolkningen utgjør 7,67 % av befolkningen.
Barn i alderen 0 til 6 år utgjorde 13,44 % i 2011 mot 16,40 % i 2001. Antallet jenter i den alderen per tusen gutter er 952 i 2011 mot 956 i 2001.